	[image: image1.png]




	GULBENES NOVADA PAŠVALDĪBA

	Reģ.Nr.90009116327

	Ābeļu iela 2, Gulbene, Gulbenes nov., LV-4401

	Tālrunis 64497710, mob.26595362, e-pasts; dome@gulbene.lv, www.gulbene.lv

	                Nr. GND/2026/708

	
	                       (protokols Nr.16; 86.p.) 



Par Gulbenes novada pašvaldības domes priekšsēdētāja Normunda Mazūra komandējumu uz Lietuvu
Gulbenes novada pašvaldība ir saņēmusi oficiālu uzaicinājumu no sadarbības partneriem Rietavas pašvaldības Lietuvā piedalīties SAFE projektā “WP3-Virtual Reality Demonstration and Community Engagement”, kas notiks tradicionālo Mykolines svētku ietvaros no 2026.gada 25.septembra līdz 2026.gada 27.septembrim. 
Pēc uzaicinājuma programmas plānota sadarbības līguma atjaunošana un parakstīšana starp Rietavas pašvaldību un Gulbenes novada pašvaldību, starptautiskās sadarbības stiprināšana, pieredzes apmaiņa starp projekta partneriem.
Komandējuma naktsmītnes izdevumi tiks segti no SAFE projekta finanšu līdzekļiem. 

Ņemot vērā augstāk minēto un pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, Ministru kabineta 2010.gada 12.oktobra noteikumu Nr.969 “Kārtība, kādā atlīdzināmi ar komandējumiem saistītie izdevumi” 10.punktu, Gulbenes novada domes 2018.gada 26.aprīļa noteikumu Nr.9 “Par Gulbenes novada pašvaldības amatpersonu (darbinieku) komandējumiem un darba braucieniem” 13.1.apakšpunktu, 14.punktu, 20.1.apakšpunktu, atklāti balsojot: ar 13 balsīm "Par" (Ainārs Brezinskis, Andis Caunītis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Jānis Barinskis, Liena Silauniece, Normunds Audzišs, Valtis Krauklis), "Pret" – nav, "Atturas" – nav, "Nepiedalās" – 1 (Normunds Mazūrs), Gulbenes novada pašvaldības dome NOLEMJ:
1. KOMANDĒT Gulbenes novada pašvaldības domes priekšsēdētāju Normundu Mazūru, uz Rietavu, Lietuvu dalībai SAFE projektā “WP3-Virtual Reality Demonstration and Community Engagement”, kas notiks tradicionālo Mykolines svētku ietvaros no 2026.gada 25.septembra līdz 2026.gada 27.septembrim. Dienas, kas iekrīt brīvdienās (2026.gada 26.septembris un 2026.gada 27.septembris), kā brīvdienas tiks izmantotas 2026.gada 8.oktobrī un 2026.gada 9.oktobrī.
2. UZDOT Gulbenes novada pašvaldības Finanšu nodaļai izmaksāt Normundam Mazūram dienas naudu 30 EUR (trīsdesmit euro) apmērā par katru komandējuma dienu.

3. SEGT ceļa (transporta) izdevumus un komandējuma izdevumus no Gulbenes novada pašvaldības budžetā Gulbenes novada Centrālās pārvaldes sabiedrisko attiecību paredzētajiem budžeta līdzekļiem.

